Djudeo-portugez

El Djudeo-portugez  es una lingua muerta djudeo-romansa ke era avlada por los djudios de Portugal antes del syéklo XVI.

Esta lingua sigió biviendo en las komunitas djudias portugezas (Judeus da Nação Portuguesa), dempues del Egzilio. Para eskrivir la lingua, se uzaban tanto el alefbet ebreo komo el alefbet latino. La lingua resivió una enfluensia grande del djudeo-espanyol, ma la su istorya es diferente, deke los djudios de Portugal no fueron ekspulsados komo los sefardis, ma konvertidos al kristianismo. Munchos de estos Cristãos-Novos (kristyanos muevos o marranos) sigieron biviendo el su djudaismo en sekreto i ansina konservaron la su lingua. Ma dempués, kuando arrivó la Inkisizion enel anyo 1536, estos marranos fuyeron espesialmente a Fransia, los Payises Bashos, el Reyno Unido i Amerika, espesialmente Amerika del Sud. Komo es una lingua muy paresida a la lingua portugeza, esta lingua deshó de ser avlada en Portugal, ma las komunitas portugezas la avlaron asta el empesijo del syéklo XIX. Oy endiya sólo keda komo la baza del papiamento i el saramakano.

 Karakterístikas 

 Biervos ebreos

 Djudeo-Portugez  Ivrit Portugez Djudeo-Espanyol cados    kadosh   santo  santo  esnoga   (de orijin grégo)   sinagoga  kal, esnoga jessiba    yeshiva  escola religiosa  yeshiva massó   matzot pão ritual  matsá misvá  mitzvah mandamentos  mitsvá ros   rosh cabeça  kavesa rassim   rashim  cabeças  kavesas rossaná   rosh hashaná   ano-novo judaico  Rosh Ashana sabá shabbat  sábado  Shabat sedacá   tsedaká  caridade  Sedaká queilá   keilá  congregação  Keilá quidus  kiddush bênção sobre o vinho  kiddush tebá  tevá plataforma central da sinagoga  tevá

 Enfluensias del Djudeo-espanyol

 Djudeo-Portugez   Portugez  Djudeo-Espanyol El Dio  O Deus  El Dio  manim  mãos  manos 

 Biervos antikos

 Djudeo-Portugez   Portugez Modérno  Djudeo-Espanyol algûa  alguma  alguna angora  agora  endagora apartar  separar  separar ay  há  ay  aynda  ainda  daínda dous duas  dos  he é  es hûa  uma  una

 Referensias 
 Judeo-Portuguese in Jewish Language Research Center 
 Menasseh Ben Israel, a Halakhic work
 Strolovitch, Devon L. (2005) Old Portuguese in Hebrew Script: Convention, Contact, and Convivência. Ph.D. dissertation, Cornell University, Ithaca, NY.
 Eskritos en djudeo-portugez, tresladasiyon al inglez i notas

 Ver endemas 
 Linguas djudeo-romansas
 Djudeo-espanyol

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Djudios de Portugal
Kateggoría:Lingua portugeza
Kateggoría:Linguas djudeo-romansas
Kateggoría:Sefardim